|  |  |
| --- | --- |
|  | **ПОЗИВ ЗА ДОСТАВЉАЊЕ ПОНУДА** |

**ПРЕДМЕТ: Организовање и спровођење специјализованих групних и индивидуалних курсева енглеског језика из области енергетике, финансија, права и пословне комуникације**

**Број набавке: 14/21**

Поштовани,

Овим путем вас позивамо да учествујете у поступку набавке „Организовање и спровођење специјализованих групних и индивидуалних курсева енглеског језика из области енергетике, финансија, права и пословне комуникације“ за потребе Газпром енергохолдинг Сербиа д.о.о.

Са изабраним Победником тендера закључиће се кровни уговор у трајању од годину дана.

 Молимо вас да нам доставите вашу најбољу понуду у складу са условима Наручиоца и Техничким задатком.

**Основне информације – припрема понуде**

• Сви понуђачи су у обавези да доставе документацију која се захтева у овом документу како би испунили услове за даље учешће у поступку набавке. Понуђач треба да достави понуду на обрасцу понуде из прилога овог Позива, а према Техничком задатку који је саставни део овог позива. Понуђач је у обавези да наведе садржај сваког од понуђених курсева.

• Понуђач сноси све трошкове учествовања и припреме своје понуде коју ће саставити на основу овог Позива за достављање понуде.

Почетна процењена укупна вредност уговора/лота: 19.000,00 ЕУР без ПДВ.

**УСЛОВИ НАРУЧИОЦА**

**Цена услуге:** Цена услуге мора бити изражена у ЕУР (јединична цена и укупан износ) без ПДВ-а. Понуђач је у обавези да у оквиру сваког курса наведе број часова, цену по часу и укупну цену и да сходно томе попуни Прилог бр. 1 – Образац понуде – Структура цене курса.

**Рок реализације услуга:** У складу са тачком бр. 7 из Техничког задатка. Понуђач за сваки курс треба да наведе временско трајање курса.

**Рок важења понуде:** Рок важења понуде је 60 дана од дана достављања Понуде.

**Услови плаћања:** 30 календарских дана након извршења услуга и испостављања фактуре на основу обострано потписаног и овереног Записника о извршеној услузи.

Уз Понуду морају бити приложени следећи документи:

• Изјава, потписана и оверена од стране овлашћеног лица, о сагласности са свим условима и захтевима који су дефинисани у Техничком задатку;

• Доказ у форми изјаве о спремности Понуђача да потпише приложени модел уговора, Уговор о поверљивости и Споразум о антикорупцијском понашању;

• и остала документа дефинисана Техничким задатком.

Ваша Понуда мора бити потписана и оверена печатом, а такође мора укључивати и следеће елементе:

* Назив компаније, адресу, одговорно лице
* Број, датум понуде и валидност понуде
* Контакт-особу, e-mail адресу и број телефона

Понуђач доставља понуду на следећу е-маил адресу:

**nabavka@geh-serbia.rs**

са назнаком (email subject):

**ПОНУДА ЗА НАБАВКУ Организовање и спровођење специјализованих групних и индивидуалних курсева енглеског језика из области енергетике, финансија, права и пословне комуникације – 14/21**

Е-поруке морају бити нумерисане. Максимална величина једног е-маила је 10 МB.

• Све понуде које пристигну на било коју другу адресу електронске поште или понуде које стигну након назначеног рока за достављање понуда неће се узимати у разматрање

• Закаснеле понуде (из било ког разлога) неће бити узете у разматрање

Рок за достављање понуда је **12.03.2021. године до 14h** по локалном времену

1. Контакт e-mail: nabavka@geh-serbia.rs.
2. Наручилац задржава право да у сваком моменту, а најкасније до закључења уговора са изабраним понуђачем и без навођења разлога одустане од даљег спровођења овог поступка набавке, без било каквог права понуђача да му Наручилац због тога надокнади евентуално проузроковану штету или било које трошкове учешћа у поступку набавке по овом позиву. Одустанак од набавке подразумева одустанак од набавке у целини или одустанак од дела набавке.
3. Само оне понуде које испуне горенаведене услове биће узете у разматрање.
4. Наручилац задржава право да након добијања понуда, спроведе преговоре о цени уз обавезу да правовремено извести Понуђаче о томе када ће преговори бити обављени.

**Прилози:**

1. Образац понуде
2. Технички задатак
3. Уговорна документација